CELEX: 32016R0765
Language: hr
Date: 2016-03-11 00:00:00
Title: Delegirana uredba Komisije (EU) 2016/765 оd 11. ožujka 2016. o izmjeni Uredbe (EZ) br. 606/2009 u pogledu određenih enoloških postupaka

18.5.2016   
               
               
                  HR
               
               
                  Službeni list Europske unije
               
               
                  L 127/1
               
            DELEGIRANA UREDBA KOMISIJE (EU) 2016/765
      оd 11. ožujka 2016.
      o izmjeni Uredbe (EZ) br. 606/2009 u pogledu određenih enoloških postupaka
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 1308/2013 (1) Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007, a posebno njezin članak 75. stavak 2. i stavak 3. točku (g) te članak 147. stavak 3. točku (e),
      budući da:
      
                  (1)
               
               
                  U skladu s člankom 3. Uredbe Komisije (EZ) br. 606/2009 (2) dopušteni enološki postupci utvrđeni su u Prilogu I.A toj Uredbi. Međunarodna organizacija za vinogradarstvo i vinarstvo (OIV) donijela je tri nova enološka postupka koja se odnose na uporabu aktivatora malolaktične fermentacije, tretiranje vina glutationom i tretiranje mošta glutationom. Kako bi se uzeo u obzir tehnički napredak, a proizvođačima Unije osigurale iste mogućnosti koje imaju proizvođači iz trećih zemalja, te bi nove enološke postupke trebalo odobriti u Uniji uz uvjete primjene koje je utvrdio OIV.
               
            
                  (2)
               
               
                  U skladu s člankom 80. stavkom 3. točkom (b) Uredbe (EZ) br. 1308/2013, kada se odobravaju enološki postupci za vino, Komisija mora voditi računa o zaštiti zdravlja ljudi.
               
            
                  (3)
               
               
                  Glutation se upotrebljava zbog svojih antioksidativnih svojstava i ostaje aktivan u konačnom proizvodu te se stoga upotrebljava kao prehrambeni aditiv. Međutim trenutačno se ne nalazi na popisu prehrambenih aditiva Unije odobrenih za uporabu u hrani utvrđenom u Prilogu II. Uredbi (EZ) br. 1333/2008 Europskog parlamenta i Vijeća (3). Stoga se tretiranje vina glutationom i tretiranje mošta glutationom ne može odobriti kao novi enološki postupak u Uniji dok se ne stavi na popis prehrambenih aditiva Unije na temelju pozitivnog mišljenja o glutationu Europske agencije za sigurnost hrane, kako je utvrđeno u članku 3. stavku 2. Uredbe (EZ) br. 1331/2008 Europskog parlamenta i Vijeća (4).
               
            
                  (4)
               
               
                  Uredbu (EZ) br. 606/2009 trebalo bi stoga u skladu s tim izmijeniti,
               
            DONIJELA JE OVU UREDBU:
      Članak 1.
      Izmjena Uredbe (EZ) br. 606/2009
      Prilog I.A Uredbi (EZ) br. 606/2009 mijenja se u skladu s Prilogom ovoj Uredbi.
      Članak 2.
      Ova Uredba stupa na snagu sedmog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 11. ožujka 2016.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 347, 20.12.2013., str. 671.
      
      
         (2)  Uredba Komisije (EZ) br. 606/2009 od 10. srpnja 2009. o utvrđivanju određenih detaljnih pravila za provedbu Uredbe Vijeća (EZ) br. 479/2008 u pogledu kategorija proizvoda od vinove loze, enoloških postupaka i primjenjivih ograničenja (SL L 193, 24.7.2009., str. 1.).
      
         (3)  Uredba (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (SL L 354, 31.12.2008., str. 16.).
      
         (4)  Uredba (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (SL L 354, 31.12.2008., str. 1.).
      
         PRILOG
         Prilog I.A Uredbi (EZ) br. 606/2009 mijenja se kako slijedi:
         
                     1.
                  
                  
                     U tablici se dodaje sljedeći redak 56.:
                     
                                 1.
                              
                              
                                 2.
                              
                              
                                 3.
                              
                           
                                 Enološki postupak
                              
                              
                                 Uvjeti primjene
                              
                              
                                 Ograničenja uporabe
                              
                           
                                 „56
                              
                              
                                 Uporaba aktivatora malolaktične fermentacije
                              
                              
                                 Pod uvjetima iz Dodatka 22.”
                              
                              
                                  
                              
                           
               
                     2.
                  
                  
                     Dodaje se sljedeći Dodatak 22.:
                     
                        „Dodatak 22.
                        
                           Aktivatori malolaktične fermentacije
                        
                        Svrha je dodati aktivatore malolaktične fermentacije na kraju ili nakon alkoholnog vrenja kako bi se olakšala malolaktična fermentacija.
                        Promicanje započinjanja, kinetike ili završetka malolaktične fermentacije:
                        
                                    (a)
                                 
                                 
                                    obogaćivanjem okoliša hranjivim tvarima i čimbenicima rasta za bakterije mliječne kiseline;
                                 
                              
                                    (b)
                                 
                                 
                                    adsorpcijom nekih inhibitora bakterija.
                                 
                              
                           Propisi
                        
                        
                                    (a)
                                 
                                 
                                    aktivatori su mikrokristalična celuloza ili proizvodi dobiveni razgradnjom kvasca (autolizati, inaktivirani kvasac, stijenke kvasca);
                                 
                              
                                    (b)
                                 
                                 
                                    aktivatori se mogu dodati vinu ili vinu u fermentaciji prije ili tijekom malolaktične fermentacije;
                                 
                              
                                    (c)
                                 
                                 
                                    aktivatori ne smiju izazvati organoleptičke promjene u vinu;
                                 
                              
                                    (d)
                                 
                                 
                                    aktivatori malolaktične fermentacije moraju biti u skladu sa specifikacijama propisanima Međunarodnim enološkim kodeksom koji je objavio OIV. Ako su aktivatori mikrokristalična celuloza, moraju biti u skladu sa specifikacijama utvrđenima u Prilogu Uredbi Komisije (EU) br. 231/2012 (*).
                                 
                              
                     
                        (*)  Uredba Komisije (EU) br. 231/2012 od 9. ožujka 2012. o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća (SL L 83, 22.3.2012., str. 1.).”"